Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08. i 61/11.) i članka 55. Statuta Grada Koprivnice ("Glasnik Grada Koprivnice" broj 4/09., 1/12. i 3/13. – pročišćeni tekst) zamjenik koji obnaša dužnost gradonačelnika Grada Koprivnice 31. siječnja 2017. donio je

PLAN PRIJMA U SLUŽBU

ZA 2017.GODINU

I.

 Utvrđuje se Plan prijma u službu za 2017. godinu ( u daljnjem tekstu: Plan) u Upravnim tijelima Grada Koprivnice.

Planom se utvrđuje stvarno stanje popunjenosti radnih mjesta u Upravnim tijelima Grada Koprivnice, potreban broj službenika na neodređeno vrijeme i naziv radnog mjesta koje se namjerava popuniti u 2017. godini.

II.

 U Gradu Koprivnici na dan donošenja Plana zaposleno je 54 službenika i 1 namještenik na neodređeno vrijeme (i 8 službenika na određeno vrijeme) dok je Pravilnikom o unutarnjem redu Upravnih tijela Grada Koprivnice sistematizirano ukupno 61 radno mjesto sa 65 izvršitelja, a Pravilnikom o unutarnjem redu Službe - Jedinice za unutarnju reviziju sistematizirana su 3 radna mjesta sa 3 izvršitelja, a sve prema tabeli u prilogu ovog Plana.

III.

 Prema planiranim financijskim sredstvima u Proračunu Grada Koprivnice za 2017. godinu planira se popunjavanje slobodnih radnih mjesta prema Pravilniku o unutarnjem redu upravnih tijela Grada Koprivnice i Pravilniku o unutarnjem redu Službe - Jedinice za unutarnju reviziju i prijem službenika kako slijedi:

 **1. Upravni odjel za izgradnju grada i prostorno uređenje:**

 - Viši stručni suradnik za građenje – 1 izvršitelj

 (magistar/magistra struke ili stručni specijalist/specijalistica građevinske, prometne

 ili geotehničke struke)

1. **Služba - Jedinica za unutarnju reviziju:**

- Pročelnik - rukovoditelj unutarnje revizije (magistar/magistra struke ili stručni

 specijalist/specijalistica ekonomske ili pravne struke) – 1 izvršitelj

- Pomoćni unutarnji revizor (magistar/magistra struke ili stručni specijalist/specijalistica

 ekonomske ili pravne struke) – 1 izvršitelj

IV.

Prijem na slobodna radna mjesta iz točke III. ovog Plana provest će se putem javnog natječaja ili na drugi zakonom propisani način.

V.

Ovaj Plan objavit će se u „Glasniku Grada Koprivnice“.

KLASA: 100-01/17-01/0002

URBOJ:2137/01-03/1-17-1

U Koprivnici, 31. siječnja 2017.

 ZAMJENIK KOJI OBNAŠA

DUŽNOST GRADONAČELNIKA

 Mišel Jakšić,dipl.oec.